Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 820/11/5511	Žilina, 19.6.2012
EEČ : 2-43-263-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 33/2011 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
     dňa 07.09.2011 v popoludňajších hodinách spoločne s maloletým XXXXX a maloletým XXXXX vošiel bez povolenia na uzatvorený dvor patriaci k rodinnému domu s popisným XXXXX v obci Nezbudská Lúčka, okr. XXXXX, a to tak, že preskočili uzamknutú kovovú bráničku oplotenia v časti od železničných koľají, kde následne vošli do dreveného humna, odkiaľ odcudzili 8 ks železa rôznych profilov a tvarov, pričom pri skutku boli zadržaní susedom poškodeného a predmetné železo ponechali vo dvore poškodeného XXXXX,

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Policajný orgán OO PZ Terchová uznesením pod sp. zn. ORP-1984/TE-ZA-2011 zo dňa 30.11. 2011 vzniesol podľa § 206 ods. 1 Tr. por. obvinenie ml. XXXXX  pre trestný čin porušovania domovej slobody podľa § 194 ods. 1 Tr. zákona  na tom skutkovom základe, ako je uvedené vo výrokovej časti tohto uznesenia. V priebehu vyšetrovania dozorový prokurátor upozornil obvineného v zmysle § 234 ods. 2 Tr. por., že jeho konanie má byť správne kvalifikované aj ako prečin krádeže v štádiu pokusu podľa § 14 ods. 1 Tr. zák.  k § 212 ods. 2 písm. a) Trestného zákona.

	V priebehu prípravného konania sa obv. ml. XXXXX v plnom rozsahu priznal k spáchanému skutku, ktorý  je mu kladený za vinu. 

	Poškodený XXXXX škodu nežiada nahradiť.

	Preskúmaním predmetného spisového materiálu som zistil, že obv. ml. XXXXX v mieste trvalého bydliska nebol prejednávaný pre priestupky. Podľa odpisu z registra trestov GP SR doposiaľ nebol súdom odsúdený. 

	Konštatujem, že v predmetnej veci ide o konanie o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov, obvinený s podmienečným zastavením trestného stíhania súhlasí. Týmto boli splnené všetky zákonné podmienky pre podmienečné zastavenie trestného stíhania. Skúšobnú dobu obv. ml. XXXXX  pri podmienečnom zastavení jeho trestného stíhania určujem v trvaní 1 (jeden) rok, pričom táto začína plynúť dňom právoplatnosti tohto uznesenia.

Vzhľadom na vyššie uvedené skutočnosti som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor